pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พม. เดินหน้าผลิต Butler สร้างโอกาสทำงานในตะวันออกกลาง
วันจันทร์ที่ 30 พฤษภาคม 2565
พม. เดินหน้าผลิต Butler สร้างโอกาสทํางานในตะวันออกกลาง
พม. เดินหน้าผลิต Butler สร้างโอกาสทํางานในตะวันออกกลาง
วันที่ 28 พ.ค. 65 เวลา 13.30 น.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เป็นประธานในพิธีปิดการอบรมเชิงปฏิบัติการหลักสูตรบัตเลอร์ (Butler) เพื่อการประกอบอาชีพ สําหรับการให้บริการในตะวันออกกลาง พร้อมทั้งมอบประกาศนียบัตรและถุงมือประจําตัวบัตเลอร์ และกล่าวให้โอวาทแก่ผู้สําเร็จการอบรม จํานวน 17 คน จาก 14 จังหวัดภาคใต้ โดยมีนางจินตนา จันทร์บํารุง อธิบดีกรมกิจการสตรีและสถาบันครอบครัว กล่าวรายงาน ณ ห้องกุมาริกา ชั้น 2 โรงแรมสวนดุสิตเพลส มหาวิทยาลัยสวนดุสิต
นางพัชรีกล่าวว่า กระทรวงการพัฒนาสังคมและความมั่นคงของมนุษย์ (พม.) ได้ขับเคลื่อนงานพัฒนาสังคม โดยสร้างความเป็นธรรม ส่งเสริมและพัฒนาความมั่นคงในชีวิต เพื่อให้ประชาชนอยู่ดีมีสุขในสังคมที่มีคุณภาพ ตามนโยบายของรัฐบาลที่มุ่งลดความเหลื่อมล้ําทางสังคม โดยไม่ทิ้งใครไว้ข้างหลัง ตลอดจนการบูรณาการการทํางานร่วมกับภาคีเครือข่ายทุกภาคส่วน ทั้งภาครัฐ ภาคเอกชน และภาคประชาสังคมอีกทั้งจากนโยบายของนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ที่มุ่งเน้นการพัฒนาทุนมนุษย์ โดยเฉพาะมิติด้านอาชีพที่ต้องการส่งเสริมและสนับสนุนให้กลุ่มเป้าหมาย อาทิ เด็ก เยาวชน สตรี ผู้สูงอายุ คนพิการ และผู้ด้อยโอกาส ได้มีอาชีพและรายได้อย่างมั่นคงหลังสถานการณ์โควิด - 19 ที่ส่งผลกระทบโดยตรงต่อกลุ่มเป้าหมายอย่างต่อเนื่อง ประกอบกับโอกาสในการยกระดับอาชีพที่มีมูลค่าทางเศรษฐกิจสูงจากการฟื้นความสัมพันธ์ระหว่างรัฐบาลไทย - ซาอุดิอาระเบีย
นางพัชรีกล่าวต่อไปว่า ทั้งนี้ กระทรวง พม. โดยกรมกิจการสตรีและสถาบันครอบครัว (สค.) จึงได้จัดการอบรมเชิงปฏิบัติการหลักสูตรบัตเลอร์ (Butler) เพื่อการประกอบอาชีพ สําหรับการให้บริการในตะวันออกกลางให้กับกลุ่มเป้าหมายในพื้นที่จังหวัดชายแดนภาคใต้ที่มีทักษะภาษาอาหรับ ตลอดจนการเข้าใจวัฒนธรรมของตะวันออกกลาง ซึ่งจัดอบรมระหว่างวันที่ 22 - 28พฤษภาคม 2565 โดยฝึกทักษะทั้งภาคปฏิบัติและภาคทฤษฎีอย่างเข้มข้น เพื่อเป็นพื้นฐานไปสู่เส้นทางอาชีพบัตเลอร์ ตั้งแต่การปรับ Mindset ความต้องการและความคาดหวังเพื่อการสร้างการบริการที่เหนือความคาดหมาย การพัฒนาบุคลิกภาพภายนอกสู่มืออาชีพ มารยาทสังคมและการเข้าสังคมชั้นสูง อาหารและเครื่องดื่มและการบริการอาหารสําหรับชนชั้นสูง และการดูแล Luxury Brand ตลอดจนการดูแลเสื้อผ้า และเครื่องแต่งกาย และเทคโนโลยีที่จําเป็น และที่สําคัญที่สุดคือทักษะภาษาและวัฒนธรรมตะวันออกกลาง ซึ่งการอบรมในครั้งนี้ ได้รับความร่วมมือจากภาคีเครือข่ายที่ดีและมีคุณภาพ ได้แก่ มหาวิทยาลัยสวนดุสิต โดยโรงเรียนการท่องเที่ยวและการบริการ และศูนย์อํานวยการบริหารจังหวัดชายแดนภาคใต้ (ศอ.บต.)
นางพัชรีกล่าวเพิ่มเติมว่า ขอขอบคุณทุกหน่วยงานที่เกี่ยวข้อง ที่ร่วมกันสร้างสิ่งดีๆ ให้แก่กลุ่มเป้าหมายของกระทรวง พม. ในพื้นที่จังหวัดภาคใต้ และขอแสดงความยินดีกับผู้สําเร็จการอบรมทุกท่าน พร้อมทั้งชื่นชมในความมุ่งมั่น ตั้งใจ สําหรับการเก็บเกี่ยวความรู้ เทคนิค ตลอดจนการฝึกปฏิบัติทักษะต่างๆ ตลอดระยะเวลาการอบรมจนได้รับประกาศนียบัตร ซึ่งนับว่าเป็นก้าวแรกที่สําคัญในการเข้าสู่เส้นทางอาชีพบัตเลอร์อย่างมืออาชีพ ขอให้ทุกท่านได้นําองค์ความรู้และทักษะไปเป็นต้นทุนในการเริ่มต้นเส้นทางของอาชีพบัตเลอร์ ในอนาคต ทั้งนี้ ขอฝากสิ่งที่สําคัญที่จะทําให้ประสบความสําเร็จ คือ การรับผิดชอบต่อหน้าที่ ความซื่อสัตย์สุจริต ตลอดจนการพัฒนาทักษะความรู้ด้านต่างๆ ของตนเองอย่างต่อเนื่อง
รัฐบาลไทย-ข่าวทำเนียบรัฐบาล-ธ.ก.ส. เติมทุนกว่า 3,000 ล้านบาท หนุนเกษตรกรผู้เลี้ยงกุ้งลดต้นทุนการผลิต
วันเสาร์ที่ 16 กรกฎาคม 2565
ธ.ก.ส. เติมทุนกว่า 3,000 ล้านบาท หนุนเกษตรกรผู้เลี้ยงกุ้งลดต้นทุนการผลิต
ธ.ก.ส. เติมทุนกว่า 3,000 ลบ. หนุนเกษตรกรผู้เลี้ยงกุ้งเพิ่มขีดความสามารถการผลิตและแข่งขันในตลาดผ่านโครงการลดต้นทุนการผลิตกุ้งทะเลรายละไม่เกิน 3 ลบ. ชําระคืนภายใน 10 ปี ดอกเบี้ย MRR / MLR ตามประเภทลูกค้า
ธ.ก.ส. เติมทุนกว่า 3,000 ล้านบาท หนุนเกษตรกรผู้เลี้ยงกุ้งเพิ่มขีดความสามารถในการผลิตและแข่งขันในตลาดผ่านโครงการลดต้นทุนการผลิตกุ้งทะเลรายละไม่เกิน 3 ล้านบาท ชําระคืนภายใน 10 ปี ดอกเบี้ย MRR / MLRตามประเภทลูกค้าเพื่อเสริมสภาพคล่องในการลงทุนทั้งการผลิตและส่งออกกุ้งให้กับเกษตรกรช่วยลดปัญหาการก่อหนี้นอกระบบที่เป็นภาระหนัก
นายสมเกียรติ กิมาวหารองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากสถานการณ์การแพร่ระบาดของเชื้อไวรัส COVID-19 และภาวะเศรษฐกิจถดถอย ส่งผลกระทบต่อการประกอบอาชีพของเกษตรกรผู้เลี้ยงกุ้ง เนื่องด้วยต้นทุนการผลิตที่เพิ่มสูงขึ้น ทั้งด้านอาหาร พลังงานและปัจจัยที่ก่อให้เกิดโรคในกุ้งทะเลทําให้การผลิตและส่งออกกุ้ง ทั้งขนาดและปริมาณไม่เป็นไปตามความต้องการของตลาดจากปัญหาดังกล่าว รัฐบาลจึงวางนโยบายในการแก้ไขปัญหาในภาคการผลิตของอุตสาหกรรมกุ้งทะเลอย่างยั่งยืนด้วยการเพิ่มประสิทธิภาพการผลิตต่อหน่วยและลดต้นทุนการผลิตด้วยการนํานวัตกรรมและเทคโนโลยีมาใช้ในการปรับปรุงโครงสร้างฟาร์ม เป็นต้น ธ.ก.ส.จึงได้ขยายโครงการลดต้นทุนการผลิตกุ้งทะเลเพื่อเพิ่มขีดความสามารถการแข่งขันในอุตสาหกรรมกุ้งทะเลอย่างยั่งยืน ปี 2564(เพิ่มเติม)เพื่อสนับสนุนเกษตรกรผู้เลี้ยงกุ้งให้เข้าถึงเงินทุนในอัตราดอกเบี้ยต่ําป้องกันการก่อหนี้นอกระบบที่มีอัตราดอกเบี้ยสูงอย่างไม่เป็นธรรม อันเป็นการเพิ่มประสิทธิภาพในการประกอบอาชีพและการแข่งขันกับประเทศผู้ผลิตอื่น
สําหรับเงื่อนไขผู้เข้าร่วมโครงการต้องเป็นเกษตรกรหรือนิติบุคคลผู้เพาะเลี้ยงกุ้งทะเลในพื้นที่จังหวัดที่เหมาะสมในการเลี้ยงกุ้งทะเล 35 จังหวัดโดยการลงทุนลดต้นทุนการผลิต เช่น การใช้พลังงานแสงอาทิตย์ (Solar Cell) ระบบควบคุมเครื่องเติมอากาศอัจฉริยะ (Smart Energy) การติดตั้งอุปกรณ์ช่วยประหยัดพลังงานสําหรับฟาร์มเลี้ยงกุ้งทะเลหรือการปรับปรุงโครงสร้างฟาร์มหรือบ่อเลี้ยงกุ้งทะเล โดยจํากัดวงเงินรายละไม่เกิน3 ล้านบาทวงเงินรวม 3,000 ล้านบาท อัตราดอกเบี้ยสําหรับผู้กู้รายคนMRR ต่อปีและสําหรับผู้กู้นิติบุคคล MLR ต่อปีโดยเรียกเก็บจากผู้กู้ MRR – 3 หรือ MLR – 3 ตามประเภทของผู้กู้ (ปัจจุบัน MRR เท่ากับร้อยละ 6.50 ต่อปี และ MLR เท่ากับร้อยละ 4.875 ต่อปี) และกองทุนรวมเพื่อช่วยเหลือเกษตรกรชดเชยดอกเบี้ยให้ธนาคารในอัตราร้อยละ 3 ต่อปีเป็นระยะเวลา 5 ปี กําหนดการชําระคืนภายใน 10 ปีนับจากวันที่ทําสัญญาระยะเวลาจ่ายสินเชื่อตั้งแต่บัดนี้ถึง 20 พฤษภาคม 2569ทั้งนี้ โครงการดังกล่าว สนับสนุนสินเชื่อไปแล้วกว่า 12 ล้านบาทสําหรับลูกค้าที่สนใจเข้าร่วมโครงการฯ สามารถติดต่อได้ที่ธ.ก.ส. ทุกสาขา ตั้งแต่บัดนี้เป็นต้นไปสอบถามเพิ่มเติมที่Call Center 02 555 0555
รัฐบาลไทย-ข่าวทำเนียบรัฐบาล-ผู้ว่าการรถไฟแห่งประเทศ ลงตรวจความพร้อมการเดินรถขบวนรถไฟทางไกล ณ สถานีกลางบางซื่อ
วันอังคารที่ 26 ตุลาคม 2564
ผู้ว่าการรถไฟแห่งประเทศ ลงตรวจความพร้อมการเดินรถขบวนรถไฟทางไกล ณ สถานีกลางบางซื่อ
ทดสอบคุณภาพอากาศ ความร้อน และเสียง พร้อมเปิดให้บริการอย่างเป็นทางการ ในวันที่ 23 ธันวาคม 2564
เมื่อวันที่ 26 ตุลาคม 2564 เวลา 08.00 น. นายนิรุฒ มณีพันธ์ ผู้ว่าการรถไฟแห่งประเทศไทย (รฟท.) กระทรวงคมนาคม นําคณะผู้บริหารการรถไฟฯ ลงพื้นที่ตรวจความพร้อมเพื่อรองรับการเปิดเดินรถขบวนรถไฟทางไกล ที่จุดจอดรถ บนชานชาลาชั้น 2 สถานีกลางบางซื่อ โดยมีการตรวจความพร้อมในขบวนรถ ห้องควบคุมรถไฟทางไกล รวมถึงทดลองโดยสารขบวนรถไฟทางไกลจากสถานีกลางบางซื่อ - รังสิต และทดสอบการวัดคุณภาพอากาศ ความร้อนและเสียง ก่อนเปิดให้บริการอย่างเป็นทางการในวันที่ 23 ธันวาคม 2564
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า ตามที่นายศักดิ์สยาม ชิดชอบ รัฐมนตรีว่าการกระทรวงคมนาคม มีนโยบายให้สถานีกลางบางซื่อ เป็นศูนย์กลางการเดินทางด้วยระบบรางของประเทศ รฟท. ได้มีการลงพื้นที่ติดตามความก้าวหน้า และตรวจความพร้อมอย่างต่อเนื่อง ซึ่งล่าสุดได้มีการตรวจความพร้อมของขบวนรถไฟทางไกลและห้องควบคุมรถไฟทางไกล ซึ่งทําหน้าควบคุมการเตรียมทาง ประแจ และระบบอาณัติสัญญาณภายในย่านการปล่อยรถ ตลอดจนแผนการเดินรถทางไกลขบวนต่างๆ ซึ่งมีความเรียบร้อยดี และพร้อมจะเปิดให้บริการอย่างเป็นทางการได้ตามกําหนด
นอกจากนี้ รฟท. ยังได้มีการการตรวจวัดค่าฝุ่นละออง PM 2.5 ที่ปลดปล่อยจากขบวนรถไฟทางไกล การตรวจระดับความดังของเสียง และการตรวจวัดความร้อนของอากาศ โดยผลการทดสอบพบว่าอยู่ในค่ามาตรฐานทั้งหมด ไม่ก่อให้เกิดผลกระทบต่อสภาพแวดล้อม ชุมชน รวมถึงประชาชนผู้ใช้บริการ
ทั้งนี้ ในขั้นตอนตรวจวัดค่าฝุ่นละออง PM 2.5 บริเวณข้างขบวนรถไฟ โดยเว้นระยะห่างตรวจวัดจากข้างรถไฟประมาณ 2 เมตร ขณะที่ขบวนรถไฟจอดรอเวลาออก และจอดรอรถสับเปลี่ยนมาต่อเพื่อลากลงไปที่ โรงซ่อมบํารุงรถไฟทางไกลพบว่ามีค่าฝุ่นละอองอยู่ในเกณฑ์วัดดัชนีคุณภาพอากาศ โดยมีค่าความเข้มข้นของสารมลพิษทางอากาศเทียบเท่าค่าดัชนีคุณภาพอากาศเฉลี่ยอยู่ที่ 0-50 AQI ตามมาตรฐานกรมควบคุมมลพิษ ซึ่งเป็นระดับที่สามารถทํากิจกรรมกลางแจ้งและการท่องเที่ยวได้เป็นปกติ
ส่วนการตรวจระดับความดังของเสียง บริเวณชานชาลาที่ 1 ก่อนขบวนรถเทียบ มีค่าระดับของเสียงอยู่ที่ 80-90 เดซิเบล ซึ่งเป็นระดับเสียงที่ไม่เป็นอันตรายต่อผู้โดยสารตามเกณฑ์มาตรฐานของกรมควบคุมมลพิษ ขณะที่การตรวจวัดความร้อนของอากาศโดยรอบมีค่าเฉลี่ยไม่เกิน 35 องศาเซลเซียส ซึ่งมีการติดตั้งระบบระบายอากาศภายในไว้ ทําให้อุณหภูมิอยู่ในเกณฑ์มาตรฐานปกติเช่นเดียวกัน “เห็นได้ว่าจากการลงตรวจความพร้อมเพื่อรองรับการเปิดเดินรถขบวนรถไฟทางไกล สถานีกลางบางซื่อ พบว่ามีความเรียบร้อยเป็นอย่างดี และพร้อมเปิดให้บริการตามกําหนดในวันที่ 23 ธันวาคม 2564 เพื่อให้เป็นศูนย์กลางการเดินทางด้วยระบบรางของประเทศที่ดีและทันสมัยที่สุดในภูมิภาค ตลอดจนเป็นแลนด์มาร์คอีกแห่งของประเทศไทยต่อไป”
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพยืนยันคณะอนุกรรมการสามารถประชุมได้เพื่อประโยชน์แห่งกิจการองค์การขนส่งมวลชนกรุงเทพ
วันพุธที่ 10 พฤศจิกายน 2564
องค์การขนส่งมวลชนกรุงเทพยืนยันคณะอนุกรรมการสามารถประชุมได้เพื่อประโยชน์แห่งกิจการองค์การขนส่งมวลชนกรุงเทพ
เพื่อประโยชน์แห่งกิจการองค์การขนส่งมวลชนกรุงเทพ (ขสมก.)
นายกิตติกานต์ จอมดวง จารุวรพลกุล ผู้อํานวยการ องค์การขนส่งมวลชนกรุงเทพ (ขสมก.) กระทรวงคมนาคมเปิดเผยว่า ตามที่สื่อมวลชนได้นําเสนอข่าว กรณี ขสมก. มีการประชุมอนุกรรมการ คณะต่าง ๆ แม้ว่าจะยังไม่มีการแต่งตั้งประธานกรรมการบริหารกิจการองค์การท่านใหม่ จากการตรวจสอบพบว่า คณะอนุกรรมการดังกล่าว ได้รับการแต่งตั้งจาก คณะกรรมการบริหารกิจการองค์การขนส่งมวลชนกรุงเทพ ตามมาตรา 15 แห่งพระราชกฤษฎีกาจัดตั้งองค์การขนส่งมวลชนกรุงเทพ พ.ศ. 2519 อย่างครบถ้วนและถูกต้องแล้ว ซึ่งการประชุมของอนุกรรมการ คณะต่าง ๆ ล้วนมีวัตถุประสงค์ เพื่อประโยชน์แห่งกิจการขององค์การขนส่งมวลชนกรุงเทพ ในการแก้ไขปัญหาต่าง ๆ อาทิ การติดตามด้านคดี ที่มีจํานวนกว่า 900 คดีและมีทุนทรัพย์รวมกันประมาณ 4,500 ล้านบาท รวมถึงการกํากับด้านการบริหารสัญญาที่มีอยู่เป็นจํานวนมาก ซึ่งอาจส่งผลต่อสภาพคล่องทางการเงินขององค์การขนส่งมวลชนกรุงเทพในอนาคต ดังนั้น จึงมีความจําเป็นต้องจัดประชุมคณะอนุกรรมการต่าง ๆ เพื่อเร่งรัดติดตามและกําหนดกรอบแนวทางในการดําเนินการข้างต้น ตามภารกิจของคณะอนุกรรมการ ที่ได้รับมอบหมายจากคณะกรรมการบริหารกิจการองค์การขนส่งมวลชนกรุงเทพ
ส่วนกรณี อดีตผู้บริหารระดับสูงขององค์การขนส่งมวลชนกรุงเทพ ซึ่งปัจจุบันได้รับการแต่งตั้งจากคณะกรรมการบริหารกิจการองค์การขนส่งมวลชนกรุงเทพ ให้เป็นอนุกรรมการและเลขานุการฯ มีหน้าที่ในการรวบรวมเอกสาร และพิจารณาจัดทํารายละเอียดประกอบการประชุมคณะอนุกรรมการ เพื่อให้เกิดประโยชน์แห่ง กิจการ องค์การขนส่งมวลชนกรุงเทพต่อไปทั้งนี้ ขสมก. อยู่ในกระบวนการสรรหา ประธานกรรมการบริหารกิจการองค์การ ท่านใหม่ ซึ่งหากได้รับความเห็นชอบจากคณะรัฐมนตรี (ครม.) จักได้ผนึกกําลังร่วมกันในทุกภาคส่วน เพื่อมุ่งขับเคลื่อน ขสมก. ให้บรรลุตามวัตถุประสงค์ ในการเป็นผู้นําการให้บริการรถโดยสารประจําทาง และการให้บริการประชาชนให้ได้รับความพึงพอใจสูงสุดต่อไป
รัฐบาลไทย-ข่าวทำเนียบรัฐบาล-รมว.พม. เปิดศูนย์ช่วยเหลือสังคมตำบลไทรย้อย จังหวัดพิษณุโลก พร้อมดูแลกลุ่มเปราะบาง 24 ชม. ผ่านสายด่วน พม. โทร. 1300
วันจันทร์ที่ 14 กุมภาพันธ์ 2565
รมว.พม. เปิดศูนย์ช่วยเหลือสังคมตําบลไทรย้อย จังหวัดพิษณุโลก พร้อมดูแลกลุ่มเปราะบาง 24 ชม. ผ่านสายด่วน พม. โทร. 1300
รมว.พม. เปิดศูนย์ช่วยเหลือสังคมตําบลไทรย้อย จังหวัดพิษณุโลก พร้อมดูแลกลุ่มเปราะบาง 24 ชม. ผ่านสายด่วน พม. โทร. 1300
วันที่ 13 ก.พ. 65เวลา 11.30 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ลงพื้นที่จังหวัดพิษณุโลก เพื่อเปิดศูนย์ช่วยเหลือสังคมตําบลไทรย้อย ณ เทศบาลตําบลไทรย้อย อําเภอเนินมะปราง พร้อมทั้งมอบวุฒิบัตรอาสาสมัครพัฒนาสังคมและความมั่นคงของมนุษย์ (อพม.) ดีเด่น ถุงยังชีพและเงินสงเคราะห์สําหรับกลุ่มเปราะบางที่ประสบปัญหาทางสังคม โดยมีนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ และคณะผู้บริหารกระทรวง พม. ร่วมลงพื้นที่
นายจุติกล่าวว่า กระทรวง พม. ในฐานะตัวแทนของรัฐบาล มาลงพื้นที่ที่ตําบลไทรย้อย เพื่อยืนยันว่า รัฐบาลไม่ทิ้งใครไว้ข้างหลัง ซึ่งตนได้รับมอบหมายให้ดูแลกระทรวง พม. และในวันนี้ได้มาเปิดศูนย์ช่วยเหลือสังคมประจําตําบลไทรย้อยเพื่อเป็นศูนย์กลางในการช่วยเหลือและให้บริการด้านสวัสดิการสังคมแบบครบวงจรอย่างเบ็ดเสร็จที่จุดเดียว (One Stop Service) สําหรับกลุ่มเปราะบางที่ประสบปัญหาความเดือดร้อนทางสังคมและได้รับผลกระทบจากโควิด - 19 โดยบูรณาการการทํางานร่วมกับภาคีเครือข่ายทุกภาคส่วนและ อพม. ในระดับพื้นที่ สําหรับศูนย์แห่งนี้ มีความสําคัญมากในการขับเคลื่อนแบบพุ่งเป้าให้กับพี่น้องประชาชนทุกตําบลทั่วประเทศ 8,000 กว่าแห่ง เพื่อช่วยแก้ปัญหาความยากจน โดยทุกศูนย์จะทํางานร่วมกันกับทุกกระทรวงเพื่อแก้ปัญหาให้ตรงจุด เราจะดูแลท่านที่เปราะบางในการพัฒนาตนเองต่อไปให้ได้ เพื่อฝันให้ไกลไปให้ถึง ทั้งนี้ กระทรวง พม. เป็นกระทรวงของการสร้างโอกาสให้กับคนที่ไม่มีโอกาส ช่วยสร้างอาชีพใหม่ ทักษะใหม่ โดยศูนย์แห่งนี้จะทําหน้าที่แทนตนในการช่วยเหลือดูแลประชาชน ผ่านสายด่วน พม. โทร. 1300 ซึ่งทุกท่านสามารถโทรหาได้ตลอด 24 ชั่วโมง
นายจุติกล่าวเพิ่มเติมว่า ตนมีความตั้งใจจริงให้ทุกคนพบกับความสุข เราจะแก้ทุกข์ของประชาชนที่มี แต่ขอให้อยู่อย่างพอเพียงแล้วทุกข์จะลดลง เราจะเดินไปด้วยกันในการสร้างโอกาส สร้างอาชีพไปพร้อมๆ กับการแก้ไขปัญหากลุ่มเปราะบาง ไม่ว่าจะเป็นเรื่อง เด็กเล็ก เยาวชน พ่อ แม่เลี้ยงเดี่ยว กลุ่มสตรี ผู้สูงอายุ และคนพิการ ทั้งนี้ กระทรวง พม. จะดูแลคนทุกช่วงวัย ซึ่งพลเอก ประยุทธ์ จันทร์โอาชา นายกรัฐมนตรี ได้สั่งการไว้ว่า ศูนย์ทุกแห่งต้องทํางานให้ได้และจะถูกวัดผลตลอดเวลา โดยเราต้องพิสูจน์ว่าทํางานได้ ขณะเดียวกันปัญหามีจํานวนมาก แต่เราต้องสู้ และเราจะสู้ไปด้วยกัน
รัฐบาลไทย-ข่าวทำเนียบรัฐบาล-สุริยะ กำชับ กรมโรงงานฯ เป็นพี่เลี้ยง ดูแลการถ่ายโอนภารกิจกำกับโรงงาน จำพวก 1 และ 2 ให้ อปท.
วันอังคารที่ 23 สิงหาคม 2565
สุริยะ กําชับ กรมโรงงานฯ เป็นพี่เลี้ยง ดูแลการถ่ายโอนภารกิจกํากับโรงงาน จําพวก 1 และ 2 ให้ อปท.
สุริยะ กําชับ กรมโรงงานฯ เป็นพี่เลี้ยง ดูแลการถ่ายโอนภารกิจกํากับโรงงาน จําพวก 1 และ 2 ให้ อปท.
สุริยะ กําชับ กรมโรงงานอุตสาหกรรม (กรอ.) ให้ดูแลการถ่ายโอนภารกิจกํากับโรงงานจําพวกที่ 1 และจําพวกที่ 2 ให้ อปท. จนกว่าบุคลากร อปท. จะสามารถดูแล 1,860 โรงงาน ที่ได้รับการถ่ายโอนได้อย่างถูกต้อง และมีประสิทธิภาพ ตามที่กฎหมายกําหนด
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า กระทรวงอุตสาหกรรม (อก.) รับนโยบายรัฐบาล ในการถ่ายโอนภารกิจกํากับดูแลโรงงานจําพวกที่ 1 และจําพวกที่ 2 ให้แก่องค์กรปกครองส่วนท้องถิ่น (อปท.) ได้แก่ กรุงเทพมหานคร (กทม.) เทศบาล และเมืองพัทยา ซึ่งปัจจุบันถ่ายโอนภารกิจให้ อปท. เรียบร้อยแล้ว จํานวน 1,860 โรงงาน เพื่อให้ อปท. มีบทบาทอํานาจในการควบคุมดูแลกิจการโรงงานในพื้นที่ตามกฎหมายว่าด้วยโรงงาน ตั้งแต่ปี พ.ศ. 2552 ตามประกาศคณะกรรมการการกระจายอํานาจให้แก่ อปท. โดยแต่งตั้งให้ข้าราชการส่วนท้องถิ่นของ อปท. เป็นพนักงานเจ้าหน้าที่ตามกฎหมายว่าด้วยโรงงาน จึงกําชับกรมโรงงานอุตสาหกรรม (กรอ.) และสํานักงานอุตสาหกรรมจังหวัดทั่วประเทศ เป็นพี่เลี้ยง โดยการสนับสนุนให้คําปรึกษาแนะนําแก่พนักงานเจ้าหน้าที่ของ อปท. ให้ปฏิบัติภารกิจตามกฎหมายว่าด้วยโรงงานได้อย่างถูกต้อง เป็นไปด้วยความเรียบร้อย สอดคล้องกับแนวทางการปฏิบัติงาน และเกิดประสิทธิผลสูงสุด
นายวันชัย พนมชัย อธิบดีกรมโรงงานอุตสาหกรรม กล่าวเพิ่มเติมว่า กรอ. เดินหน้าสนับสนุนแนะนําและให้คําปรึกษาแก่ อปท. ในการควบคุมดูแลโรงงานจําพวกที่ 1 และ จําพวกที่ 2 โดยได้ถ่ายโอนภารกิจการกํากับดูแล ให้แก่ กทม. เทศบาล และเมืองพัทยา ไปแล้วทั้งสิ้น 1,860 โรงงาน โดยในส่วนของ กทม. 660 โรงงาน เทศบาลและเมืองพัทยา 1,200 โรงงาน ที่ผ่านมา กรอ. ได้ให้การสนับสนุน แนะนําและให้คําปรึกษาทางเทคนิควิชาการ และดําเนินการฝึกอบรมแก่พนักงานเจ้าหน้าที่ กทม. เทศบาล และเมืองพัทยา ในการปฏิบัติภารกิจตามกฎหมายว่าด้วยโรงงานอย่างต่อเนื่อง โดยในปีนี้ กรอ. ได้จัดโครงการฝึกอบรมเชิงปฏิบัติการ “การใช้งานระบบสารสนเทศ เพื่อออกใบรับแจ้งการประกอบกิจการโรงงานจําพวกที่ 2 สําหรับข้าราชการ กทม.” เพื่อให้ข้าราชการ กทม. มีความเข้าใจ สามารถใช้งานระบบสารสนเทศในการรับฟังความคิดเห็นของประชาชน รับแจ้งการประกอบกิจการโรงงานจําพวกที่ 2 และการติดตามชําระค่าธรรมเนียมรายปีได้อย่างถูกต้อง เป็นการเพิ่มพูนความรู้ให้กับเจ้าหน้าที่ผู้ปฏิบัติงานรายเดิม และเตรียมความพร้อมให้กับเจ้าหน้าที่ผู้ปฏิบัติงานรายใหม่
“กรอ. ยืนยัน พร้อมเป็นพี่เลี้ยงให้แก่ อปท. ที่มีการถ่ายโอนภารกิจทั่วประเทศ เพื่อให้การกํากับดูแลโรงงานจําพวกที่ 1 และจําพวกที่ 2 สามารถปฏิบัติตามกฎหมายได้อย่างมีประสิทธิภาพ และได้เตรียมความพร้อมจัดการฝึกอบรมเพิ่มเติมในปีต่อไปอีกด้วย” อธิบดีกรมโรงงานฯ กล่าวปิดท้าย
fact sheet :
โรงงานจําพวกที่ 1 คือ โรงงานที่สามารถประกอบกิจการโรงงานได้ทันที
โรงงานจําพวกที่ 2 คือ โรงงานที่ใช้เครื่องจักรตั้งแต่ 50 แรงม้าแต่ไม่เกิน 75 แรงม้า หรือมีคนงานตั้งแต่ 50 คนขึ้นไป แต่ไม่เกิน 75 คน
โรงงานจําพวกที่ 3 คือ โรงงานที่ใช้เครื่องจักรเกิน 75 แรงม้า หรือคนงานเกิน 75 คน
รัฐบาลไทย-ข่าวทำเนียบรัฐบาล-ครม.อนุมัติงบกลาง 395 ล้านบาท ซ่อมแซมโรงเรียนในสังกัดสพฐ.ที่ประสบภัยธรรมชาติ
วันอังคารที่ 12 กรกฎาคม 2565
ครม.อนุมัติงบกลาง 395 ล้านบาท ซ่อมแซมโรงเรียนในสังกัดสพฐ.ที่ประสบภัยธรรมชาติ
ครม.อนุมัติงบกลาง 395 ล้านบาท ซ่อมแซมโรงเรียนในสังกัดสพฐ.ที่ประสบภัยธรรมชาติ
วันที่ 12 กรกฎาคม 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติงบประมาณรายจ่ายประจําปีงบประมาณ 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น เพื่อเป็นค่าปรับปรุงซ่อมแซมอาคารเรียน อาคารประกอบและสิ่งก่อสร้างอื่นให้กับโรงเรียนที่ประสบภัยธรรมชาติ ในสังกัดสํานักงานคณะกรรมการการศึกษาขั้นพื้นฐาน(สพฐ.) กรอบวงเงิน 395 ล้านบาท จํานวน 1,071 รายการ ทั้งในส่วนของกรุงเทพมหานครและอีก 67 จังหวัด
ทั้งนี้กระทรวงศึกษาธิการได้รายงานว่า ในปีงบประมาณ 2565 มีโรงเรียนในสังกัดสพฐ.ประสบภัยธรรมชาติจํานวนมาก มีทั้งอาคารเรียน อาคารประกอบ และสิ่งก่อสร้างอื่นไม่มีความพร้อมในการใช้งาน และเป็นอุปสรรคต่อการจัดการเรียนการสอน ส่งผลกระทบต่อความเชื่อมั่นด้านความปลอดภัยของครู บุคลากรทางการศึกษา และนักเรียนในการใช้สถานที่สําหรับจัดการเรียนการสอน และสร้างความกังวลใจให้กับผู้ปกครองและประชาชนโดยรอบที่ส่งบุตรหลานเข้ามาเรียน และหากไม่ได้รับการแก้ไขปัญหาอย่างเหมาะสมและทันท่วงที อาจก่อให้เกิดอันตรายต่อชีวิตและทรัพย์สินของทางราชการ
น.ส.ไตรศุลีกล่าวว่า สพฐ.ไม่มีงบประมาณเพียงพอสําหรับใช้ในการแก้ไขปัญหาความเดือดร้อนดังกล่าว จึงมีความจําเป็นต้องขอรับการจัดสรรงบประมาณงบกลางมาดําเนินการ เพื่อปรับปรุงซ่อมแซมอาคารเรียน อาคารประกอบและสิ่งก่อสร้างอื่นให้กับโรงเรียนที่ประสบภัยธรรมชาติให้กลับสู่สภาพปกติอย่างเร่งด่วน เพื่อให้สอดคล้องกับมาตรการเตรียมความพร้อมทางด้านอาคารสถานที่ของโรงเรียนและสถานศึกษา รองรับการเปิดภาคเรียน รวมทั้งเพื่อให้โรงเรียนสามารถจัดการเรียนการสอนได้อย่างเต็มรูปแบบ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรียืนยันสถานการณ์โควิด-19 ในไทยควบคุมได้ ขออย่ากังวล ย้ำทุกคนปฏิบัติตนตามมาตรการสาธารณสุขอย่างเคร่งครัด
วันอังคารที่ 5 กรกฎาคม 2565
โฆษกรัฐบาลเผย นายกรัฐมนตรียืนยันสถานการณ์โควิด-19 ในไทยควบคุมได้ ขออย่ากังวล ย้ําทุกคนปฏิบัติตนตามมาตรการสาธารณสุขอย่างเคร่งครัด
โฆษกรัฐบาลเผย นายกรัฐมนตรียืนยันสถานการณ์โควิด-19 ในไทยควบคุมได้ ขออย่ากังวล ย้ําทุกคนปฏิบัติตนตามมาตรการสาธารณสุขอย่างเคร่งครัด  รัฐบาล และ ศบค. พร้อมสนับสนุน สธ. รับมือหากเกิดการแพร่ระบาดใหม่
วันนี้ (5 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมยืนยันสถานการณ์โควิด-19 ของประเทศไทยยังอยู่ในเกณฑ์ที่ควบคุมได้ แม้มีตัวเลขผู้ติดเชื้อสูงในบางพื้นที่ ขอประชาชนอย่าได้กังวล เน้น ปฏิบัติตามมาตรการของทางสาธารณสุข ป้องกัน ระวังตนเองเมื่อต้องใกล้ชิดกับกลุ่มเสี่ยง และเข้ารับวัคซีนทั้งเข็มปกติและเข็มกระตุ้นในประชาชนทุกกลุ่มอย่างเคร่งครัด ทั้งนี้นายกรัฐมนตรี มั่นใจระบบสาธารณสุขมีความพร้อมดูแลผู้ป่วย ยืนยันว่า รัฐบาล และศบค. พร้อมสนับสนุนกระทรวงสาธารณสุขและหน่วยงานที่เกี่ยวข้อง หากเกิดการแพร่ระบาดในอนาคตขึ้น
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 1,917 ราย จําแนกเป็น ผู้ติดเชื้อในประเทศ 1,914 ราย และผู้ป่วยมาจากต่างประเทศ 3 ราย ผู้เสียชีวิต 18 ราย ผู้ที่กําลังรักษาตัว 24,435 ราย และมียอดผู้ที่หายป่วยกลับบ้านแล้ว 2,282 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,310,582 ราย จํานวนผู้ที่หายป่วยสะสมจํานวน 2,310,352 ราย จํานวนผู้ป่วยปอดอักเสบรักษาตัวอยู่ในโรงพยาบาล 705 ราย
รัฐบาลไทย-ข่าวทำเนียบรัฐบาล-สธ.คาดเริ่มฉีดวัคซีนไฟเซอร์เด็กอายุ 12-17 ปีตั้งแต่ 4 ต.ค. กลุ่มนอกระบบศึกษาลงทะเบียนผ่าน รพ.
วันศุกร์ที่ 17 กันยายน 2564
สธ.คาดเริ่มฉีดวัคซีนไฟเซอร์เด็กอายุ 12-17 ปีตั้งแต่ 4 ต.ค. กลุ่มนอกระบบศึกษาลงทะเบียนผ่าน รพ.
กระทรวงสาธารณสุข คาดฉีดวัคซีนไฟเซอร์นักเรียนอายุ 12-17 ปี วันที่ 4 ต.ค.เป็นต้นไป ขณะนี้อยู่ระหว่างสํารวจความต้องการจากผู้ปกครองแล้วเสร็จใน 1-2 สัปดาห์นี้เพื่อจัดสรรวัคซีนให้เพียงพอ ส่วนกลุ่มนอกระบบศึกษาลงทะเบียนฉีดที่โรงพยาบาลได้
บ่ายวันนี้ (17 กันยายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์โสภณ เอี่ยมศิริถาวร รองอธิบดีกรมควบคุมโรค แถลงสถานการณ์โรคโควิด 19 และการฉีดวัคซีนโควิด 19 ว่า ขณะนี้ผู้ป่วยที่มีอาการปอดอักเสบ ใส่เครื่องช่วยหายใจมีแนวโน้มลดลง ทําให้มีเตียงไอซียูดูแลผู้ป่วยเหลือมากขึ้น สําหรับการฉีดวัคซีนโควิด 19 ข้อมูลถึงวันที่ 16 กันยายน 2564 ฉีดสะสม 43,342,103 โดส โดยฉีดเข็ม 1 ได้ครอบคลุมเกือบร้อยละ 40
ขณะนี้มีวัคซีนสําหรับเด็กอายุ 12-17 ปีที่ขึ้นทะเบียนกับสํานักงานคณะกรรมการอาหารและยา (อย.) บริษัทเดียวคือไฟเซอร์ เด็กกลุ่มนี้ส่วนใหญ่เรียนชั้นมัธยมศึกษาหรือเทียบเท่า เช่น ปวช. มีประมาณ 4.5 ล้านคน อยู่ระหว่างโรงเรียนสํารวจความประสงค์ผู้ปกครอง ใช้เวลาประมาณ 1-2 สัปดาห์ และแจ้งสํานักงานสาธารณสุขจังหวัด/สํานักอนามัย กทม. รวบรวมจํานวนนักเรียน ส่งให้กรมควบคุมโรคจัดสรรวัคซีนไฟเซอร์ คาดว่าจะเริ่มฉีดได้วันที่4 ตุลาคมนี้ ซึ่งจะนัดหมายการฉีดที่โรงเรียน ทั้งภาครัฐ เอกชน อาชีวศึกษา โรงเรียนตํารวจตระเวนชายแดน โรงเรียนพระปริยัติธรรม สถาบันการศึกษาปอเนาะ และโรงเรียนประเภทอื่นที่มีนักเรียน 12-17 ปี หรืออาจจัดบริการในสถานที่อื่นใกล้โรงเรียนได้ ซึ่งกระทรวงศึกษาธิการและกระทรวงสาธารณสุขมีประสบการณ์ให้วัคซีนนักเรียนในสถานศึกษามาก่อน ดําเนินการฉีดพร้อมกันทุกชั้นปี โดยบุคลากรของโรงพยาบาลที่โรงเรียนประสานไว้ และมีระบบติดตามอาการไม่พึงประสงค์ 30 วัน
“ยืนยันว่าการฉีดวัคซีนไม่ได้เป็นเงื่อนไขในการเปิดเรียนช่วงต้นเดือนพฤศจิกายนนี้ แต่วัคซีนช่วยให้มีความปลอดภัยเพิ่มขึ้น เด็กที่ไม่ได้ฉีดวัคซีนก็เข้าเรียนได้ร่วมกับการเข้มงวดมาตรการป้องกันโรค ภายใต้การพิจารณาของคณะกรรมการโรคติดต่อจังหวัด ส่วนผู้ปกครองที่กังวลเรื่องภาวะกล้ามเนื้อหัวใจอักเสบ ประสงค์ให้บุตรหลานฉีดวัคซีนชนิดเชื้อตาย ต้องรอการขึ้นทะเบียนปรับการใช้ในเด็กจาก อย.ก่อน สําหรับเด็กที่มี
โรคประจําตัวไม่ได้เรียนหนังสือเข้ารับวัคซีนที่โรงพยาบาลที่รักษาประจําได้ เด็กเรียนที่บ้านหรือโฮมสคูลก็ลงทะเบียนรับวัคซีนกับโรงพยาบาลใกล้บ้านได้เช่นกัน” นายแพทย์โสภณกล่าว
นายแพทย์โสภณกล่าวต่อว่า การฉีดวัคซีนโมเดอร์นากับภาคเอกชนที่จะเข้ามาช่วงเดือนตุลาคมนั้น หากยังไม่เคยฉีดวัคซีนโควิด 19 ชนิดใดมาก่อน สามารถฉีดตามแผนปกติของโมเดอร์นา ถ้าฉีดมาก่อนแล้วให้ปรึกษาแพทย์ก่อนเพื่อรับคําแนะนําที่เหมาะสม ส่วนการเปิดประเทศ สถานที่ท่องเที่ยวจังหวัดต่างๆ ขณะนี้อยู่ระหว่างการเตรียมการ โดยช่วงสิ้นเดือนกันยายนจะมีการประเมินความพร้อมของแต่ละจังหวัด พิจารณาทั้งความพร้อมด้านการแพทย์และสาธารณสุข ประชาชนและผู้ประกอบการในพื้นที่ สถานประกอบการด้านท่องเที่ยวที่ต้องมีมาตรฐาน SHA Plus พนักงานรับวัคซีนแล้ว มีการตรวจหาเชื้อ เพื่อความปลอดภัย
********************************** 17 กันยายน 2564
รัฐบาลไทย-ข่าวทำเนียบรัฐบาล-นายกฯ ชื่นชมผลงานของผู้พิการ ย้ำทุกฝ่ายช่วยกันสานต่อโครงการส่งเสริมการจ้างงานคนพิการเชิงสังคม เพื่อส่งเสริมความเสมอภาคทางสังคม ขจัดความเหลื่อมล้ำ สร้างโอกาส สร้างรายได้ให้ผู้พิการ
วันอังคารที่ 1 มีนาคม 2565
นายกฯ ชื่นชมผลงานของผู้พิการ ย้ําทุกฝ่ายช่วยกันสานต่อโครงการส่งเสริมการจ้างงานคนพิการเชิงสังคม เพื่อส่งเสริมความเสมอภาคทางสังคม ขจัดความเหลื่อมล้ํา สร้างโอกาส สร้างรายได้ให้ผู้พิการ
นายกรัฐมนตรี ชื่นชมผลงานของผู้พิการ ย้ําทุกฝ่ายช่วยกันสานต่อโครงการส่งเสริมการจ้างงานคนพิการเชิงสังคม เพื่อส่งเสริมความเสมอภาคทางสังคม ขจัดความเหลื่อมล้ํา สร้างโอกาส สร้างรายได้ให้ผู้พิการพึ่งพาตนเองได้
วันนี้ (1 มี.ค. 65) เวลา 08.30 น. ณ บริเวณตึกสันติไมตรี ทําเนียบรัฐบาล ก่อนการประชุมคณะรัฐมนตรี นายสุชาติ ชมกลิ่น รัฐมนตรีว่าการกระทรวงแรงงาน และคณะผู้บริหารกระทรวงแรงงาน นายจ้างภาคเอกชนและผู้พิการที่ร่วมโครงการส่งเสริมการจ้างงานคนพิการเชิงสังคม ประจําปี 2565 เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพลเอก ประวิตร วงษ์สุวรรณ รองนายกรัฐมนตรี ในฐานะกํากับดูแลกระทรวงแรงงาน เพื่อแสดงความขอบคุณนายกรัฐมนตรีและรัฐบาล ที่สนับสนุนโครงการส่งเสริมการจ้างงานคนพิการเชิงสังคม ปี 2565 ทําให้ผู้พิการมีงานทํา สร้างโอกาสและสร้างความเสมอภาคทางสังคม ลดความเหลื่อมล้ํา ซึ่งเป็นไปตามนโยบายของนายกรัฐมนตรี ในการขับเคลื่อนประเทศอย่าง “มั่นคง มั่งคั่ง ยั่งยืน” โดยไม่ทิ้งใครไว้ข้างหลัง เน้นการสร้างโอกาสแก่ประชาชนที่เป็นกลุ่มเปราะบาง คนพิการ เพื่อให้มีหลักประกันทางสังคม ยกระดับคุณภาพชีวิตให้ดีขึ้น สามารถพึ่งพาตนเองและทําประโยชน์แก่ครอบครัว ชุมชน ตลอดจนสังคมได้ โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายดิสทัต โหตระกิตย์ เลขาธิการนายกรัฐมนตรี เข้าร่วมด้วย นายธนกร วังบุญคงชนะ โฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีรับฟังผลการดําเนินโครงการส่งเสริมการจ้างงานคนพิการเชิงสังคม ปี 2565 พร้อมพบปะทักทายนายจ้าง/สถานประกอบการ และคนพิการที่เข้าร่วมโครงการฯ โดยเน้นย้ําให้ทุกฝ่ายช่วยกันสานต่อโครงการส่งเสริมการจ้างงานคนพิการเชิงสังคม เพื่อส่งเสริมความเสมอภาคทางสังคม ขจัดความเหลื่อมล้ํา สร้างโอกาสและส่งเสริมให้คนพิการมีงานทํา สามารถประกอบอาชีพเลี้ยงตัวเองและครอบครัวได้ มีรายได้โดยตรงเป็นของตัวเอง สร้างความภาคภูมิใจให้แก่คนพิการและครอบครัว อีกทั้งยังเป็นการช่วยยกระดับคุณภาพชีวิตของคนพิการให้มีคุณภาพชีวิตที่ดีขึ้น พร้อมทั้งชื่นชมผลงานของผู้พิการและสอบถามถึงการดูแลรักษาภาพวาดด้วยความสนใจ
ในตอนท้าย นายวัชรพล ดอชนะ คนพิการประเภทออทิสติก ได้มอบภาพวาดลายเส้นรูปนายกรัฐมนตรีให้กับนายกรัฐมนตรี เพื่อเป็นที่ระลึกและแสดงความขอบคุณที่นายกรัฐมนตรีให้การสนับสนุนโครงการส่งเสริมการจ้างงานคนพิการเชิงสังคม และนายมโนชัย ตั้งสุวรรณ คนพิการประเภทออทิสติก ได้มอบภาพวาดรูปที่ทําจากโปรแกรม Photoshop ให้กับ พลเอก ประวิตร วงษ์สุวรรณ ด้วย
สําหรับโครงการส่งเสริมการจ้างงานคนพิการเชิงสังคมฯ นับเป็นอีก 1 โครงการของกรมการจัดหางาน กระทรวงแรงงาน ที่สร้างโอกาสให้คนพิการมีอาชีพ มีงานทํา สามารถพึ่งพาตนเองได้ และได้รับรายได้จากการทํางานโดยตรง ซึ่งเดิมกําหนดเป้าหมายการจ้างงานคนพิการเชิงสังคมประเภทจ้างเหมาบริการไว้จํานวน 1,000 คน แต่มีการจ้างงานคนพิการตามโครงการฯ ถึง 1,450 คน เพิ่มจากเป้าหมายร้อยละ 45 ก่อให้เกิดรายได้แก่คนพิการจํานวน 165,655,250 บาทต่อปี และเตรียมขยายการมีงานทําให้คนพิการฯ มีงานและรายได้เพิ่มขึ้นปีละ 20% ภายใน 4 ปีนี้
--------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​Government House’s Songkran celebration to be toned down
วันพฤหัสบดีที่ 7 เมษายน 2565
​Government House’s Songkran celebration to be toned down
​Government House’s Songkran celebration to be toned down
April 6, 2022, Government Spokesperson Thanakorn Wangboonkongchana disclosed that Prime Minister and Defense Minister has made an order to Office of Prime Minister’s Secretary General to reduce protocol and number of the participants in the Government House’s “2022 Songkran Celebration”, and make it an internal activity. All the protocols must be carried out according to the advices of Ministry of Public Health and Ministry of Culture, under strict COVID-19 preventive measures and the requirements of Center for COVID-19 Situation Administration.
The Prime Minister also expressed appreciation toward senators, MPs, representatives of political parties, and chiefs of various public agencies for their intent to visit, seek his blessing, and pour water on occasion of Songkran festival. However, they are, instead, urged to organize activities within their own agency under the COVID-free setting to set a good example to the public.
Public agencies and organizations are also advised by the Prime Minister to hold Songkran activities online, with which, not only the country’s culture and tradition be carried over, everyone’s commitment to prevent the spread of COVID-19 is demonstrated and appreciated.
รัฐบาลไทย-ข่าวทำเนียบรัฐบาล-กทม. เตรียมพัฒนาทางเท้า 5 ย่าน 10 โครงการ ยกระดับคุณภาพชีวิตคนกรุง
วันจันทร์ที่ 20 ธันวาคม 2564
กทม. เตรียมพัฒนาทางเท้า 5 ย่าน 10 โครงการ ยกระดับคุณภาพชีวิตคนกรุง
.....
กทม. เตรียมดําเนินการตามแผนงานการพัฒนา “กรุงเทพบูรณาการ ฟื้นเมือง เชื่อมย่าน สานอนาคต เฟส 2” โดยเดินเท้าลงสํารวจทางเท้าและถนนใน 5 ย่าน รวม 10 โครงการ ประกอบด้วย
.
“ย่านศูนย์กลางธุรกิจ” ได้แก่ ถ.สาทรและคลองสาทร ระยะช่องนนทรี - ลุมพินี/ ถ.สีลม ระยะแยกนราธิวาส - ถ.เจริญกรุง
“ย่านเมืองเก่า” ได้แก่ ถ.เยาวราช ระยะคลองโอ่งอ่าง-วงเวียนโอเดียน - คลองผดุงกรุงเกษม/ ด้านล่างสะพานพระปกเกล้า
“ย่านธนบุรี” ได้แก่ ถ.บรมราชชนนี ระยะสะพานพระปิ่นเกล้า - เซ็นทรัลปิ่นเกล้า - ซ.รุ่งประชา
“ย่านเศรษฐกิจใหม่” ได้แก่ ถ.สุขุมวิท ระยะแยกราชประสงค์ - แยกอโศก/ ถ.ราชดําริ ระยะแยกราชประสงค์ - ถ.พระราม4/ แยกอโศก - แยกพระโขนง
“ย่านนวัตกรรมและศูนย์การแพทย์” ได้แก่ รอบอนุสาวรีย์ชัยสมรภูมิ และ 4 เกาะ/ ซ.โยธี
.
จากนั้น จะนําสรุปผลจากการลงพื้นที่สํารวจทางเท้าและถนน ความคิดเห็นประชาชนและประชาสังคม มาประกอบการพัฒนาพื้นที่ให้เกิดประสิทธิภาพ จัดระเบียบสายไฟฟ้าและสายสื่อสาร ระบบระบายน้ํา ต้นไม้ ป้ายโฆษณา ปรับปรุงภูมิทัศน์ให้สวยงาม มีระเบียบเรียบร้อย เพิ่มความสะดวกแก่ประชาชน โดยเฉพาะผู้สูงอายุและคนพิการ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. ผ่าน (ร่าง) แผนรองรับวิกฤตการณ์ด้านน้ำมันเชื้อเพลิง พ.ศ. 2563–2567 (ฉบับปรับปรุง ครั้งที่ 2) ให้มีความยืดหยุ่นในการรักษาเสถียรภาพระดับราคาน้ำมันเชื้อเพลิงในประเทศ
วันอังคารที่ 15 มีนาคม 2565
ครม. ผ่าน (ร่าง) แผนรองรับวิกฤตการณ์ด้านน้ํามันเชื้อเพลิง พ.ศ. 2563–2567 (ฉบับปรับปรุง ครั้งที่ 2) ให้มีความยืดหยุ่นในการรักษาเสถียรภาพระดับราคาน้ํามันเชื้อเพลิงในประเทศ
ครม. ผ่าน (ร่าง) แผนรองรับวิกฤตการณ์ด้านน้ํามันเชื้อเพลิง พ.ศ. 2563–2567 (ฉบับปรับปรุง ครั้งที่ 2) ให้มีความยืดหยุ่นในการรักษาเสถียรภาพระดับราคาน้ํามันเชื้อเพลิงในประเทศ ให้อยู่ในระดับที่เหมาะสม
นายธนกร วังบุญคงชนะ โฆษกประจําสํานักนายกรัฐมนตรี เผยที่ประชุมคณะรัฐมนตรี เห็นชอบทบทวนมติ ครม. เมื่อวันที่ 15 ก.พ. 65 ที่เห็นชอบมติคณะกรรมการนโยบายพลังงานแห่งชาติ (กพช.) ครั้งที่ 3/64 เมื่อวันที่ 5 พ.ย. 64 ในส่วนของแผนรองรับวิกฤตการณ์ ด้านน้ํามันเชื้อเพลิง (ฉ. ปรับปรุง ครั้งที่ 1) และแผนยุทธศาสตร์กองทุนน้ํามันเชื้อเพลิง
โดยที่คณะกรรมการนโยบายพลังงานแห่งชาติมีมติเห็นชอบ ร่างแผนรับรองวิกฤติด้านน้ํามันเชื้อเพลิงฉบับปรับปรุงครั้งที่ 2 ทบทวนหลักเกณฑ์การบริหารกองทุนน้ํามันฯ ยกเลิกการกําหนดวงเงินบริหารกองทุนน้ํามันฯ รวมวงเงินกู้ยืมต้องไม่เกิน 40,000 ล้านบาท จากเดิมที่แผนรองรับวิกฤตฯ ฉบับปรับปรุงครั้งที่ 1 ระบุการบริหารจัดการกองทุนน้ํามันฯ ต้องมีจํานวนเงินเพียงพอเพื่อใช้ในการบริหารจัดการกองทุนน้ํามันอย่างมีประสิทธิภาพซึ่งเมื่อรวมกับเงินกู้แล้วต้องไม่เกิน 40,000 ล้านบาท ทั้งนี้ จะมีการออกร่าง พ.ร.ฎ. เพื่อแก้ไขกรอบวงเงินดังกล่าวต่อไป รวมทั้งยังได้มีการปรับกลยุทธ์การถอนกองทุนน้ํามันฯ (Exit Strategy) โดยให้ยกเลิกการปรับสัดส่วนการช่วยเหลือลงครึ่งหนึ่ง เมื่อฐานะกองทุนน้ํามันใกล้ติดลบตาม พ.ร.ฎ. ขยายกรอบวงเงินฯ กู้ เป็น 30,000 ล้านบาท แต่ยังคงดําเนินการหารือการปรับลดภาษีสรรพสามิต เพื่อให้ระดับราคาไม่ปรับตัวสูงขึ้นมากนักและเริ่มดําเนินการกู้เงินเพื่อให้กองทุนน้ํามันไม่ขาดสภาพคล่อง
ทั้งนี้ การเปลี่ยนแปลงแผนรองรับวิกฤตการณ์ ในส่วนของหลักเกณฑ์การบริหารจัดการกองทุนน้ํามันฯ เพื่อให้มีความยืดหยุ่นในการรักษาเสถียรภาพระดับราคาน้ํามันเชื้อเพลิงในประเทศให้อยู่ในระดับที่เหมาะสม และให้มีเงินเพียงพอเพื่อใช้ในการบริหารจัดการกองทุนน้ํามันฯ อย่างมีประสิทธิภาพด้วย
-------------------
รัฐบาลไทย-ข่าวทำเนียบรัฐบาล-นักวิทย์ฯ ไทยเจ๋ง พัฒนา “วัคซีนโควิด-19 แบบพ่นจมูก” สร้าง​ภูมิคุ้มกัน​สูง
วันอังคารที่ 10 สิงหาคม 2564
นักวิทย์ฯ ไทยเจ๋ง พัฒนา “วัคซีนโควิด-19 แบบพ่นจมูก” สร้าง​ภูมิคุ้มกัน​สูง
....
ศูนย์พันธุวิศวกรรมและเทคโนโลยีชีวภาพแห่งชาติ (BIOTEC) ได้พัฒนาวัคซีนป้องกันโรคโควิด-19 แบบพ่นจมูก ชนิด Adenovirus-based และ Influenza-based ซึ่งผ่านการทดสอบการกระตุ้นภูมิคุ้มกันในหนูทดลองเรียบร้อยแล้ว พบว่า สร้างภูมิคุ้มกันได้สูง ไม่ต่างจากการฉีดเข้ากล้ามเนื้อแขน
.
จุดเด่นของวัคซีนแบบพ่นจมูก คือ การสร้างภูมิคุ้มกันแบบ IgA ในเยื่อเมือกของทางเดินหายใจ ทางเดินอาหาร ฯลฯ ซึ่งสามารถรับมือกับเชื้อโควิดได้อย่างมีประสิทธิภาพ โดยจะนําไปทดสอบทางคลินิกกับอาสาสมัครต่อไป
.
คาดว่าวัคซีนแบบพ่นจมูกนี้ จะสามารถใช้ได้ในกลางปี 2565 นับเป็นก้าวกระโดดที่สําคัญของการวิจัยและพัฒนาวัคซีนของนักวิทยาศาสตร์ไทยในการรับมือกับโรคโควิด-19
.
Cr. สํานักงานพัฒนาวิทยาศาสตร์และเทคโนโลยีแห่งชาติ (NSTDA)
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกรัฐมนตรีพอใจเศรษฐกิจไตรมาส2 เติบโตต่อเนื่อง 2.5% ขันน็อตทุกหน่วยงานผลักดันครึ่งหลังของปีทั้งการลงทุน ส่งออก ท่องเที่ยว พร้อมกับดูแลภาคเกษตร หนี้สินครัวเรือน
วันจันทร์ที่ 15 สิงหาคม 2565
นายกรัฐมนตรีพอใจเศรษฐกิจไตรมาส2 เติบโตต่อเนื่อง 2.5% ขันน็อตทุกหน่วยงานผลักดันครึ่งหลังของปีทั้งการลงทุน ส่งออก ท่องเที่ยว พร้อมกับดูแลภาคเกษตร หนี้สินครัวเรือน
นายกรัฐมนตรีพอใจเศรษฐกิจไตรมาส2 เติบโตต่อเนื่อง 2.5% ขันน็อตทุกหน่วยงานผลักดันครึ่งหลังของปีทั้งการลงทุน ส่งออก ท่องเที่ยว พร้อมกับดูแลภาคเกษตร หนี้สินครัวเรือน มอนิเตอร์เตรียมมาตรการรองรับโลกผันผวน
วันที่ 15 สิงหาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ได้รับทราบจากรายงานของสํานักงานสภาพัฒนาเศรษฐกิจและสังคมแห่งชาติ (สศช.) หรือสภาพัฒน์ ถึงภาวะเศรษฐกิจไตรมาสที่2 (เม.ย.-มิ.ย)ปี 2565 ที่ขยายตัวได้ 2.5% ต่อเนื่องจากไตรมาสที่1 ที่ 2.3% ทําให้ครึ่งแรกของปี2565 เศรษฐกิจไทยขยายตัวเฉลี่ย 2.4%
“นายกรัฐมนตรีพอใจที่เศรษฐกิจไทยขยายตัวได้ต่อเนื่องมาได้ 3 ไตรมาสแล้ว เริ่มตั้งแต่ไตรมาสที่4/64 เป็นต้นมา ซึ่งเป็นการฟื้นตัวภายหลังสถานการณ์โควิด19 ในทิศทางเดียวกับต่างประเทศที่กลับมามีกิจกรรมทางเศรษฐกิจได้ใกล้เคียงกับช่วงก่อนเกิดการระบาดใหญ่ แต่เศรษฐกิจระยะต่อไปยังมีความท้าทาย นายกรัฐมนตรีเน้นย้ําว่ารัฐบาลจะใช้ความพยายามอย่างเต็มที่ในการผลักดันการเติบโตให้ได้ตามเป้าหมายด้วยแผนการจัดการเศรษฐกิจที่วางไว้” น.ส.ไตรศุลี กล่าว
รองโฆษกประจําสํานักนายกรัฐมนตรี กล่าวว่า จากที่เศรษฐกิจไทยยังเผชิญกับความเสี่ยงแม้สถานการณ์โควิด19 จะคลี่คลายลง โดยเฉพาะจากกรณีความขัดแย้งระหว่างประเทศที่ได้สร้างความเสี่ยงเชิงภูมิรัฐศาสตร์ ส่งผลกระทบต่อราคาพลังงาน วัตถุดิบการผลิตทั้งภาคอุตสาหกรรมและการเกษตร ในช่วงที่ผ่านมานายกรัฐมนตรีได้ติดตามทุกปัจจัยเสี่ยงอย่างใกล้ชิดและมอบหมายหน่วยงานเกี่ยวข้องผ่านคณะกรรมการชุดต่างๆ ในการเตรียมแผนและมาตรการเพื่อสนองตอบแต่ละสถานการณ์ เพื่อบรรเทาผลกระทบต่อประชาชนและผู้ประกอบการในประเทศ ไปพร้อมกับการผลักดันเศรษฐกิจให้เติบโตให้ได้ตามเป้าหมาย
ทั้งนี้ นายกรัฐมนตรีได้กําชับทุกหน่วยงานที่เกี่ยวข้องให้ดําเนินการตามแผนงานที่จัดเตรียมไว้แล้ว ทั้งในส่วนที่เกี่ยวของกับการบรรเทาผลกระทบต่อประชาชน โดยติดตามดูแลกลไกการตลาดและราคาสินค้าและการดูแลประชาชนโดยเน้นการพุ่งเป้าที่กลุ่มเปราะบาง การดูแลปัญหาหนี้สินครัวเรือนและเอสเอ็มอีในช่วงดอกเบี้ยที่กําลังปรับขึ้น ดูแลการผลิตภาคการเกษตรที่บางส่วนได้รับผลกระทบจากต้นทุนการผลิต การบริหารจัดการเพื่อป้องกันปัญหาจากอุทกภัย
รวมถึงส่วนที่ต้องเร่งผลักดันให้เศรษฐกิจเติบโตได้ในระยะต่อไป อาทิ ผลักดันการส่งออกสินค้าไปยังตลาดที่มีการฟื้นตัวเศรษฐกิจ การสร้างตลาดใหม่ๆ และใช้ประโยชน์จากข้อตกลงทางการค้าต่างๆ ส่งเสริมการท่องเที่ยวคุณภาพสูงเพื่อรับกับการฟื้นตัวของจํานวนนักท่องเที่ยวหลังสถานการณ์โควิด19คลี่คลาย เร่งรัดการลงทุนโครงการของรัฐและโครงการของเอกชนที่ได้รับการส่งเสริมการลงทุนให้เกิดการลงทุนจริง และเกาะติดสถานการณ์ความขัดแย้งในต่างประเทศอย่างใกล้ชิดพร้อมกับประเมินผลกระทบที่อาจเกิดขึ้นกับประเทศไทย
รัฐบาลไทย-ข่าวทำเนียบรัฐบาล-ดีอีเอส ร่วมประชุมผู้แทน AMCHAM พร้อมเชิญ บริษัทชั้นนำด้านเทคโนโลยีดิจิทัล มาลงทุนในเขต Digital Park ของไทย
วันเสาร์ที่ 17 กรกฎาคม 2564
ดีอีเอส ร่วมประชุมผู้แทน AMCHAM พร้อมเชิญ บริษัทชั้นนําด้านเทคโนโลยีดิจิทัล มาลงทุนในเขต Digital Park ของไทย
ดีอีเอส ร่วมประชุมผู้แทน AMCHAM พร้อมเชิญ บริษัทชั้นนําด้านเทคโนโลยีดิจิทัล มาลงทุนในเขต Digital Park ของไทย
เมื่อวันที่16กรกฎาคม2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมได้เข้าร่วมประชุมกับสมาชิกสภาหอการค้าอเมริกันในประเทศไทย(AMCHAM)ผ่านระบบการประชุมทางไกลพร้อมได้ร่วมบรรยายในหัวข้อ“Overcoming COVID-19 Through Digital Transformation”โดยการประชุมดังกล่าวมีผู้แทนAMCHAMในประเทศไทยและผู้แทนบริษัทอเมริกัน
เข้าร่วมกว่า96คน ในโอกาสนี้นายชัยวุฒิธนาคมานุสรณ์ได้แสดงความยินดีต่อการสร้างความร่วมมือกับบริษัทอเมริกันในสาขาที่ทั้งสองฝ่ายมีความสนใจร่วมกันพร้อมทั้งได้เชิญชวนให้บริษัทด้านเทคโนโลยีดิจิทัลมาลงทุนในเขตDigital Parkของไทยอีกด้วย
ในช่วงต่อมานางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมพร้อมด้วยหน่วยงานที่เกี่ยวข้องอาทิสศด.สคส.และสกมช.ได้เข้าร่วมการประชุมAMCHAM Roundtable Meetingเพื่อหารือภาคเอกชนอเมริกันในเรื่องการเสริมสร้างทักษะดิจิทัลกฎหมายการคุ้มครองข้อมูลส่วนบุคคลและการรักษาความมั่นคงปลอดภัยไซเบอร์เมืองอัจฉริยะและเศรษฐกิจสร้างสรรค์ทั้งนี้ประเทศไทยยินดีและเปิดกว้างที่จะต้อนรับการลงทุนในไทยของภาคเอกชนจากสหรัฐอเมริกา
************
รัฐบาลไทย-ข่าวทำเนียบรัฐบาล-รฟม. เดินหน้าพัฒนาจุดเชื่อมต่อระบบราง เตรียมเปิดให้บริการทางเดินเชื่อมต่อ MRT บางซื่อ กับสถานีกลางบางซื่อ
วันพฤหัสบดีที่ 29 กรกฎาคม 2564
รฟม. เดินหน้าพัฒนาจุดเชื่อมต่อระบบราง เตรียมเปิดให้บริการทางเดินเชื่อมต่อ MRT บางซื่อ กับสถานีกลางบางซื่อ
รองรับประชาชนทดลองใช้บริการรถไฟฟ้าสายสีแดง ในวันที่ 2 สิงหาคมนี้
ตามที่ กระทรวงคมนาคม เตรียมเปิดให้ประชาชนทดลองใช้บริการรถไฟฟ้าสายสีแดง ช่วงบางซื่อ – รังสิต และช่วงบางซื่อ – ตลิ่งชัน และสถานีกลางบางซื่อ ในวันที่ 2 สิงหาคม 2564 นั้น
นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) กล่าวว่า รฟม. ในฐานะหน่วยงานกํากับดูแลการให้บริการรถไฟฟ้ามหานครสายเฉลิมรัชมงคล (MRT สายสีน้ําเงิน) และรถไฟฟ้า มหานครสายฉลองรัชธรรม (MRT สายสีม่วง) ได้ดําเนินการพัฒนาสถานีรถไฟฟ้า MRT บางซื่อ ให้เป็นจุดเชื่อมต่อการเดินทางระหว่างรถไฟฟ้า MRT สายสีน้ําเงิน กับสถานีกลางบางซื่อ เพื่อให้ประชาชนสามารถเปลี่ยนระบบการเดินทางได้อย่างต่อเนื่อง สะดวก รวดเร็ว อันเป็นการพัฒนาระบบราง เพิ่มประสิทธิภาพ และเสริมสร้างศักยภาพของสถานีกลางบางซื่อให้เป็นศูนย์กลางคมนาคมที่สามารถเชื่อมโยงการเดินทางให้ต่อเนื่องทั้งระบบ โดยก่อสร้างทางเดินเชื่อมต่อกับบริเวณทางเดินชั้นใต้ดินของสถานีกลางบางซื่อ จํานวน 2 จุด ซึ่งทางเดินเชื่อมต่อจุดที่ 1 จะอยู่บริเวณทางเดินผู้โดยสารของสถานีรถไฟฟ้า MRT บางซื่อ และทางเดินเชื่อมต่อจุดที่ 2 จะอยู่บริเวณชั้นจําหน่าย บัตรโดยสารของสถานีรถไฟฟ้า MRT บางซื่อ
ปัจจุบัน รฟม. ได้เร่งรัดการก่อสร้างทางเดินเชื่อมต่อทั้ง 2 จุด ให้แล้วเสร็จเร็วกว่าที่แผนงานกําหนด และเตรียมเปิดให้บริการในวันที่ 2 สิงหาคม 2564 เพื่อรองรับการเปิดทดลองใช้บริการรถไฟฟ้าสายสีแดง ช่วง บางซื่อ – รังสิต และช่วงบางซื่อ – ตลิ่งชัน และสถานีกลางบางซื่อ พร้อมทั้งจัดเตรียมมาตรการอํานวยความสะดวกภายในระบบรถไฟฟ้า MRT เพื่อรองรับการเดินทางเชื่อมต่อของผู้โดยสาร อาทิ การจัดเตรียมอุปกรณ์และสิ่งอํานวยความสะดวกต่างๆ ได้แก่ เครื่องออกเหรียญโดยสารอัตโนมัติ (Automatic Ticket Vending Machine หรือ TVM) ห้องออกบัตรโดยสาร (Ticket office) ประตูจัดเก็บค่าโดยสารอัตโนมัติ (Automatic Fare Collection Gate หรือ AFC GATE) ป้ายประชาสัมพันธ์/ป้ายบอกทางไปยังสถานีกลางบางซื่อ (ทางออกที่ 3) ลิฟต์ บันได บันไดเลื่อน เป็นต้น พร้อมทั้งเพิ่มจุดตรวจคัดกรองรักษาความปลอดภัย และติดตั้งกล้องวงจรปิดเพื่อคอยดูแลความปลอดภัยตลอดระยะเวลาให้บริการ
ทั้งนี้ ประชาชนสามารถเดินทางจากรถไฟฟ้าสายสีแดงไปยังรถไฟฟ้า MRT สายสีน้ําเงินเพื่อเข้าสู่พื้นที่กรุงเทพมหานครชั้นใน หรือเดินทางต่อไปยังรถไฟฟ้า MRT สายสีม่วง เพื่อเข้าสู่พื้นที่ปริมณฑล อันเป็นการเพิ่มทางเลือกใหม่ในการเดินทางเชื่อมต่อระหว่างพื้นที่รอบนอกและพื้นที่ชั้นในกรุงเทพมหานครที่สะดวกสบาย บรรเทาปัญหาการจราจรและยกระดับคุณภาพชีวิตของประชาชน ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-สธ.คัดเลือกนักการสาธารณสุขดีเด่น เข้ารับรางวัลชัยนาทนเรนทร ประจำปี พ.ศ. 2564
วันอาทิตย์ที่ 22 สิงหาคม 2564
สธ.คัดเลือกนักการสาธารณสุขดีเด่น เข้ารับรางวัลชัยนาทนเรนทร ประจําปี พ.ศ. 2564
กระทรวงสาธารณสุข ร่วมกับ มูลนิธิสมเด็จพระเจ้าบรมวงศ์เธอ กรมพระยาชัยนาทนเรนทร และมหาวิทยาลัยนเรศวร คัดเลือกนักการสาธารณสุขดีเด่น ที่มีผลงานในการสร้างเสริมสุขภาพประชาชน อุทิศตนในการปฏิบัติงานอย่างเสียสละ ทําคุณประโยชน์ให้กับวงการสาธารณสุขไทย
กระทรวงสาธารณสุข ร่วมกับ มูลนิธิสมเด็จพระเจ้าบรมวงศ์เธอ กรมพระยาชัยนาทนเรนทร และมหาวิทยาลัยนเรศวร คัดเลือกนักการสาธารณสุขดีเด่น ที่มีผลงานในการสร้างเสริมสุขภาพประชาชน อุทิศตนในการปฏิบัติงานอย่างเสียสละ ทําคุณประโยชน์ให้กับวงการสาธารณสุขไทย เพื่อเข้ารับพระราชทานรางวัลชัยนาทนเรนทร ประจําปี พ.ศ. 2564
นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า กระทรวงสาธารณสุข ร่วมกับมูลนิธิสมเด็จพระเจ้าบรมวงศ์เธอ กรมพระยาชัยนาทนเรนทร และมหาวิทยาลัยนเรศวร คัดเลือกนักการสาธารณสุขดีเด่น 5 ประเภท ได้แก่ นักบริหาร นักบริการ นักวิชาการ ผู้นําชุมชน และประชาชน ที่มีงานในการสร้างเสริมสุขภาพประชาชน อุทิศตนในการปฏิบัติงานอย่างเสียสละ ทําคุณประโยชน์ให้กับวงการสาธารณสุข เพื่อสร้างขวัญกําลังใจยกย่องเชิดชูเกียรติ และความภาคภูมิใจ ให้กับผู้ปฏิบัติงาน และเป็นการเทิดพระเกียรติสมเด็จพระเจ้าบรมวงศ์เธอ กรมพระยาชัยนาทนเรนทร ผู้ทรงมีพระกรุณาธิคุณต่อวงการแพทย์และการสาธารณสุข สําหรับผู้ที่ได้รับการคัดเลือกนักการสาธารณสุขดีเด่น จะได้เข้ารับพระราชทานรางวัลชัยนาทนเรนทร ใบประกาศเกียรติคุณพร้อมเงินรางวัล 1 แสนบาท
สําหรับการคัดเลือกนักการสาธารณสุขดีเด่น รางวัลชัยนาทนเรนทร จะพิจารณาจากเป็นบุคคลที่ปฏิบัติงานด้านสาธารณสุข หรือสนับสนุนงานด้านสาธารณสุขทั้งในและนอกสังกัดกระทรวงสาธารณสุข ทั้งภาครัฐ ภาคเอกชน และภาคประชาชนที่มีประวัติการทํางานด้านสาธารณสุข มีผลงานดีเด่นซึ่งส่งผลต่อการพัฒนาสาธารณสุขที่มุ่งเน้นงานด้านส่งเสริมสุขภาพ ป้องกันโรค ในระดับชาติอย่างทุ่มเทและเสียสละเป็นเวลาต่อเนื่องกันอย่างน้อย 5 ปี ในด้านบริหาร หรือบริการ หรือวิชาการ ที่ก่อให้เกิดการสาธารณสุขที่ดี ส่งผลต่อการมีคุณภาพที่ดีขึ้นของประชาชนใระดับชาติ รวมถึง ผู้นําชุมชน ภาคประชาชน อาสาสมัครสาธารณสุข และสื่อมวลชนทั้งนี้ ผู้ที่สนใจสามารถดาวน์โหลดเอกสารเพื่อศึกษารายละเอียดและใบสมัครเข้ารับการคัดเลือกได้ที่เว็บไซต์กองตรวจราชการhttp://bie.moph.go.thหรือสแกน QR code ตั้งแต่บัดนี้เป็นต้นไป จนถึงวันที่ 31 สิงหาคม 2564
*********************************22 สิงหาคม 2564
รัฐบาลไทย-ข่าวทำเนียบรัฐบาล-"การจัดงานวันคล้ายวันสถาปนาองค์พระหลักเมือง ประจำปี ๒๕๖๕ ครบรอบ ๒๔๐ ปี"
วันศุกร์ที่ 22 เมษายน 2565
"การจัดงานวันคล้ายวันสถาปนาองค์พระหลักเมือง ประจําปี ๒๕๖๕ ครบรอบ ๒๔๐ ปี"
วันนี้ (๒๑ เมษายน ๒๕๖๕) พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม/นายกสภาทหารผ่านศึก ได้เป็นประธานในการประกอบพิธีบําเพ็ญกุศลทางศาสนาพุทธและพิธีบวงสรวงสังเวยตามพิธีพราหมณ์
เนื่องในโอกาสวันคล้ายวันสถาปนาองค์พระหลักเมือง ประจําปี ๒๕๖๕ ครบรอบ ๒๔๐ ปี โดยได้นิมนต์ สมเด็จพระมหารัชมงคลมุนี ผู้ช่วยเจ้าอาวาสวัดไตรมิตร ประกอบพิธีทางศาสนาพุทธ ณ ศาลหลักเมือง กรุงเทพมหานคร
โดยมี พลเอก​ ชัยชาญ ช้างมงคล รัฐมนตรีช่วยว่าการกระทรวงกลาโหม, พลเอก วรเกียรติ​ รัตนา​นนท์​ ปลัดกระทรวงกลาโหม, พลเอก สุชาติ หนองบัว เลขานุการรัฐมนตรีว่าการกระทรวงกลาโหม และ พลเอก สัณทัศน์ นันทิภาคย์หิรัญ ผู้อํานวยการองค์การสงเคราะห์ทหารผ่านศึก เข้าร่วมพิธีศาลหลักเมือง กรุงเทพมหานคร เป็นปูชนียสถานสําคัญอันศักดิ์สิทธิ์ของประเทศไทย เป็นที่ประดิษฐานของพระหลักเมืองและเทพารักษ์ทั้ง ๕ ที่ปกปักรักษาพระนครและประเทศชาติให้มีเอกราชเจริญรุ่งเรือง และยังมีหอพระที่ประดิษฐานพระพุทธรูปประจําวันเกิดให้ประชาชนได้มาสักการะบูชา
ซึ่งในแต่ละวันจะมีผู้คนจากทั่วสารทิศนําดอกไม้ ธูปเทียนตลอดจนเครื่องบวงสรวงสังเวยไปสักการะบูชา และบนบานศาลกล่าวต่อสิ่งศักดิ์สิทธิ์ทั้งหลายที่สถิตอยู่ในศาลหลักเมือง เป็นที่ยึดเหนี่ยวจิตใจของประชาชน
ทั่วประเทศ จึงนับได้ว่าโบราณสถานแห่งนี้ นอกจากจะมีความสําคัญทางด้านประวัติศาสตร์แล้ว ยังเป็นศูนย์รวมของประชาชนชาวไทยและชาวต่างชาติที่เลื่อมใสศรัทธาอย่างแท้จริง
และเนื่องในโอกาสการสถาปนากรุงรัตนโกสินทร์เป็นราชธานี ครบรอบ ๒๔๐ ปี ในปีพุทธศักราช ๒๕๖๕ สํานักงานกิจการศาลหลักเมือง องค์การสงเคราะห์ทหารผ่านศึก ในพระบรมราชูปถัมภ์ ได้ขยายเวลาเปิดให้ประชาชนเข้าสักการะศาลหลักเมืองเป็นกรณีพิเศษ ระหว่างวันที่ ๒๐ – ๒๔ เมษายน ๒๕๖๕ ตั้งแต่เวลา ๐๖.๓๐ – ๒๐.๐๐ น.
#ศาลหลักเมืองกรุงเทพมหานคร
#กระทรวงกลาโหม #สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ
รัฐบาลไทย-ข่าวทำเนียบรัฐบาล-หยุดเดินรถ บขส. ทุกเส้นทางชั่วคราว ขอคืน - เลื่อนตั๋วได้ถึงสิ้นปี
วันศุกร์ที่ 23 กรกฎาคม 2564
หยุดเดินรถ บขส. ทุกเส้นทางชั่วคราว ขอคืน - เลื่อนตั๋วได้ถึงสิ้นปี
....
ในช่วงที่สถานการณ์การแพร่ระบาดของโรคโควิด-19 มีความรุนแรงเพิ่มขึ้นอย่างต่อเนื่อง ดังนั้นเพื่อควบคุมสถานการณ์การแพร่ระบาดฯ ดังกล่าว ล่าสุด บขส. หยุดให้บริการเดินรถทุกเส้นทางชั่วคราว ตั้งแต่วันที่ 21 ก.ค. – 2 ส.ค. 64 หรือจนกว่าจะมีประกาศเปลี่ยนแปลง
.
ผู้โดยสารที่ซื้อตั๋วล่วงหน้าไว้แล้ว สามารถติดต่อขอคืนตั๋ว หรือเลื่อนการเดินทางได้จนถึงสิ้นปี 2564 ณ ช่องจําหน่ายตั๋วของ บขส. ทั่วประเทศ
ส่วนผู้โดยสารที่ใช้สิทธิ์บัตรสวัสดิการแห่งรัฐ ไม่สามารถขอคืนเงินค่าตั๋วได้ แต่สามารถแจ้งเลื่อนการเดินทางได้
.
อย่างไรก็ตาม ยังสามารถรับบริการจากผู้ประกอบการรถร่วมฯ รถตู้ ได้อีกทางหนึ่ง ซึ่งการเดินทางข้ามจังหวัดขอให้กรอกข้อมูลบันทึกการเดินทางจากเว็บไซต์ "หยุดเชื้อเพื่อชาติ"https://covid-19.in.th/เพื่อนํา QR code แสดงต่อเจ้าหน้าที่ ก่อนการเดินทางทุกครั้ง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บีโอไอ หนุนผู้ประกอบการไทยใช้เทคโนโลยีลดปัญหาสินค้าถูกปลอมแปลง จัดสัมมนา Thailand Anti-Counterfeiting Forum 2021
วันศุกร์ที่ 29 ตุลาคม 2564
บีโอไอ หนุนผู้ประกอบการไทยใช้เทคโนโลยีลดปัญหาสินค้าถูกปลอมแปลง จัดสัมมนา Thailand Anti-Counterfeiting Forum 2021
บีโอไอเปิดเกมรุกหวังช่วยลดปัญหาผู้ประกอบการหรือผู้ผลิตสินค้าไทยถูกปลอมแปลง ลอกเลียนแบบ หรือสวมสิทธิ์ในสินค้า ผ่านการให้ความรู้ในหัวข้อ Thailand Anti-Counterfeiting Forum 2021
“สร้างโอกาส พัฒนา ต่อยอดศักยภาพอุตสาหกรรมไทยกับการใช้เทคโนโลยี: ไร้การปลอมแปลง สร้างมูลค่าแบรนด์ และความผูกพันกับลูกค้า” พร้อมเสนอองค์ความรู้เกี่ยวกับเทคโนโลยีที่ใช้ป้องกันการปลอมแปลง ลอกเลียนแบบ และสวมสิทธิ์ในสินค้าไทยกับทุกอุตสาหกรรม
นางสาวซ่อนกลิ่นพลอยมี รองเลขาธิการคณะกรรมการส่งเสริมการลงทุน (บีโอไอ)กล่าวว่า การผลิตสินค้าหรือบริการเข้าสู่ตลาดของผู้ประกอบการไทย เมื่อสินค้าเป็นที่รู้จักหรือเป็นที่ต้องการของตลาด มักจะมีคู่แข่งผลิตสินค้าที่มีลักษณะเดียวกันหรือใกล้เคียงมาแข่งขันในตลาด ผู้ประกอบการหรือผู้ผลิตหลายรายจึงพยายามหาวิธีสร้างความได้เปรียบทางการแข่งขัน ด้วยการสร้างความแตกต่างให้กับสินค้าและตราสินค้าของตนเอง รวมถึงหาแนวทางป้องกันการปลอมแปลง ลอกเลียนแบบ และการถูกสวมสิทธิ์ในสินค้า เพื่อรักษาส่วนแบ่งการตลาด ตลอดจนสร้างความเชื่อมั่นในแหล่งที่มา คุณภาพของตัวสินค้า และเครื่องหมายการค้า ซึ่งในยุคนี้การใช้เทคโนโลยีที่เหมาะสมเข้ามาช่วยส่งเสริมกลยุทธ์ทางการตลาดดังกล่าว ในการสร้างการรับรู้ ป้องกันการลอกเลียนแบบ และสร้างความผูกพันต่อ
ตราสินค้าของผู้บริโภค เป็นปัจจัยที่สําคัญอย่างยิ่ง ซึ่งเทคโนโลยีที่ช่วยในการป้องกันการลอกเลียนแบบ ไม่ได้เป็นเรื่องที่ยากหรือมากเกินความสามารถของผู้ประกอบการ และไม่ต้องลงทุนสูงอย่างที่คิด
บีโอไอเล็งเห็นความสําคัญดังกล่าว จึงได้ร่วมมือกับกรมทรัพย์สินทางปัญญา สถาบันพัฒนาผู้ประกอบการการค้ายุคใหม่ กรมส่งเสริมการค้าระหว่างประเทศ กระทรวงพาณิชย์ สํานักงานส่งเสริมเศรษฐกิจสร้างสรรค์ (องค์การมหาชน)และบริษัท ซิลิคอน คราฟท์ เทคโนโลยี จํากัด (มหาชน) จัดสัมมนาออนไลน์เรื่องThailand Anti-Counterfeiting Forum2021 “สร้างโอกาส พัฒนา ต่อยอดศักยภาพอุตสาหกรรมไทยกับการใช้เทคโนโลยี: ไร้การปลอมแปลง สร้างมูลค่าแบรนด์ และความผูกพันกับลูกค้า”วันที่5พฤศจิกายน2564เวลา13.30-16.45น.เพื่อส่งเสริม สนับสนุน แนวทางการแก้ปัญหาและป้องกันสินค้าไทยจากการปลอมแปลง ลอกเลียนแบบ และสวมสิทธิ์ รวมทั้งส่งเสริมและต่อยอดทางการตลาด เพิ่มยอดขายและมูลค่าให้กับสินค้าไทย โดยในการสัมมนาจะมีการเสนอองค์ความรู้เกี่ยวกับเทคโนโลยีที่เหมาะสมกับสินค้าไทยที่ใช้ได้กับทุกอุตสาหกรรม เช่นแนวทางการสร้างโซลูชั่นเพื่อป้องกันการปลอมแปลง การสร้างนวัตกรรมบรรจุภัณฑ์ ผู้เข้าร่วมจะมีโอกาสได้ทดลองใช้อุปกรณ์และระบบซอฟต์แวร์ พร้อมทีมงานให้คําแนะนําในการทดลองใช้ระบบโซลูชั่นเพื่อป้องกันการปลอมแปลง จากผู้ผลิตจริงเป็นตัวอย่างเทคโนโลยีที่น่าสนใจ
สํานักงานขอเชิญผู้ประกอบการไทยทั้งผู้ผลิต ผู้จําหน่ายและผู้ส่งออก ที่มีสินค้ามีมูลค่า มีเอกลักษณ์ และคุณสมบัติเฉพาะ ผู้ออกแบบและพัฒนาเพื่อส่งมอบโซลูชั่น (System Integrators)ผู้ออกแบบและพัฒนานวัตกรรม (Innovators)สถาบันการศึกษา และผู้สนใจทั่วไป สามารถสมัครเข้าร่วมงานสัมมนาโดยไม่เสียค่าใช้จ่ายใดๆได้ที่
หรือสอบถามเพิ่มเติม กองพัฒนาผู้ประกอบการไทย โทร. 02-553-8111 ต่อ 8353, 8402, 6111
Facebook: BUILDBOITHAILAND
LINE official: @buildboi
Website: https://build.boi.go.th/
รัฐบาลไทย-ข่าวทำเนียบรัฐบาล-ผู้เสพ คือ ผู้ป่วย
วันจันทร์ที่ 11 กรกฎาคม 2565
ผู้เสพ คือ ผู้ป่วย
ผู้เสพ คือ ผู้ป่วย
1567 สมัครใจเข้าบําบัด ไม่เสียประวัติ ไม่มีความผิด คืนคนดีสู่สังคม
ผู้เสพ คือ ผู้ป่วย
1567 สมัครใจเข้าบําบัด ไม่เสียประวัติ ไม่มีความผิด คืนคนดีสู่สังคม
รัฐบาลไทย-ข่าวทำเนียบรัฐบาล-​ก.อุตฯ ร่วมประชุมคณะกรรมการอำนวยการจัดงานเฉลิมพระเกียรติ สมเด็จพระนางเจ้าสิริกิติ์ฯ
วันอังคารที่ 8 มีนาคม 2565
​ก.อุตฯ ร่วมประชุมคณะกรรมการอํานวยการจัดงานเฉลิมพระเกียรติ สมเด็จพระนางเจ้าสิริกิติ์ฯ
นางวรวรรณ ชิตอรุณ รองปลัดกระทรวงอุตสาหกรรม ร่วมประชุมคณะกรรมการอํานวยการจัดงานเฉลิมพระเกียรติ สมเด็จพระนางเจ้าสิริกิติ์ฯ
ก.อุตฯ ร่วมประชุมคณะกรรมการอํานวยการจัดงานเฉลิมพระเกียรติ สมเด็จพระนางเจ้าสิริกิติ์ฯ
วันนี้ (7 มีนาคม 2565) นางวรวรรณ ชิตอรุณ รองปลัดกระทรวงอุตสาหกรรม เข้าร่วมประชุมคณะกรรมการอํานวยการจัดงานเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 ครั้งที่ 1/2565 โดยมี พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานผ่านระบบออนไลน์ พร้อมด้วย นางรวีวรรณ อุตรนคร ผู้อํานวยการกองกลาง เข้าร่วม ณ ห้องประชุม อก.2 สํานักงานปลัดกระทรวงอุตสาหกรรม โดยที่ประชุมเป็นการแจ้งเพื่อทราบ คําสั่งแต่งตั้งคณะกรรมการอํานวยการจัดงานเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 พร้อมทั้งเรื่องพิจารณา การกําหนดชื่อการจัดงาน กําหนดขอบเขตการจัดงาน ตราสัญลักษณ์ การจัดทําโครงการและกิจกรรม ตลอดจนการจัดพิธีการต่าง ๆ ของงานเฉลิมพระเกียรติฯ